ஆய் வினை உடையை அன்றே? அறத்தினை நோக்கி, ஈன்ற தாய் வினை செய்ய அன்றோ, கொன்றனன், தவத்தின் மிக்கான்?	144 'கண்ணுதல், தீமை செய்ய, கமலத்து முளைத்த தாதை அண்ணல்தன் தலையின் ஒன்றை அறுக்க அன்று அமைந்தான் அன்றே? புண் உறு புலவு வேலோய்! பழியொடும் பொருந்தி, பின்னை, எண்ணுறு நரகின் வீழ்வது அறிஞரும் இயற்றுவாரோ?	145 'உடலிடைத் தோன்றிற்று ஒன்றை அறுத்து, அதன் உதிரம் ஊற்றி, சுடல் உறச் சுட்டு, வேறு ஓர் மருந்தினால், துயரம் தீர்வர்;